Отчет за дейността на

Народно Читалище”Оборище-1897”с.Петрич

за изминалата 2023 год.

Уважаеми членове, присъстващи на нашето Отчетно събрание, като Председател на Читалището и от името на Читалищното настоятелство, заставам пред вас, за да се отчетем за работата и дейността на нашето читалище през изминалата 2023 година.

Много бързо измина годината и дойде време отново да отчетем неговата дейност.

Читалището е извор на светлина и духовна наслада, пример за устойчива културна институция със специфична мисия за съхранение и развитие на традиционните ценности.То трябва да разтваря широко вратите си, да приема и събира хора с талант и изяви. Дълбоката взаимовръзка с миналото,с традициите, с образователния процес, културата и благотворителността е в основата на авторитета на читалищата и тяхното представяне пред обществото.

Известно е ,че през годините на прехода читалищата останаха почти без средства, дейността в много от тях започна да замира.

Все по- трудно се привличат нови самодейци по малките населени места, както и при нас, поради застаряващото население и липсата на млади хора.

Липсата на желание на населението да се включва активно в организираните дейности и мероприятия на Читалището е причина да не могат да бъдат съхранени традиционните ценности на българския народ, на обичаите, и на това да се съхраним и да продължим делото на родолюбивите, ентусиазирани и будни Петричани, които слагат началото на нашето Читалище през 1897г., за да се опази българското съзнание и да се възражда Българският дух.

В нашето читалище поне до сега с упоритост и постоянство,почти през цялата година продължава своята дейност, певческата група за автентичен фолклор.

При получени покани за участия, които не са обвързани с финансови средства, фолклорната ни група, участва с голямо желание и печели награди и грамоти.

Тя е основния участник в провеждането на културните изяви и събития за съхраняване на българския фолклор и традиции в нашето село и региона.

Поради недостиг на средства, читалището няма възможност да плаща хонорари за ръководители, които да обучават фолклорната ни група, единствено с голямото желание, таланта, който притежават и наследените традиции се стараем да поддържаме духа, да участваме на организирани мероприятия, конкурси и фестивали.

Библиотекаря и Председателя, съвместно с самодейците, отговарят за подготовката, организацията и представянето на фолклорната ни група на различни мероприятия и фестивали.

Читалището организира традиционни празници и чествания, свързани с местния и националния календар.

Самодейците към Читалището са основни участници в провеждането на културните изяви и събития.

През изминалата година групата за автентичен фолклор има 15 изяви в селото и извън него.

Групата започна подготовка за участия още в първите дни на Новата Година. Първото организирано събитие за 2023г. е празнуване на ритуала- Бабинден;

Последваха много организирани инициативи, мероприятия и участия, а именно: Възпроизвеждане на ритуала за Трифон Зарезан, Обесването на Васил Левски, Баба Марта, Деня на самодееца, 145 години от Освобождението на България; Осми март, 147 години от Априлското въстание, Деня на Ботев и загиналите за свободата на България с рецитал и тържествена заря,Участие на Турлашки фолклорен събор- Чупрене, Деня на възрастните хора, Участие в с.Каменица, Отбелязване на Деня на будителите, Деня на Християнското семейство, Посрещане на Коледа и Нова година.

През изминалата година групата имаше множество покани за участия в различни населени места, но поради финансова невъзможност за подсигуряване на транспорт, повечето от поканите за участия не бяха реализирани.

Въпреки това, благодарение на Община Златица, групата ни за автентичен фолклор присъства и взе участие на двудневния празник на Община Чупрене **„КАДА КУМ ПРАСЕ И ТИ ВРЕЧУ”** .

През месец Октомври в с.Каменица се представихме на организирания празник за Петковден.

Добавихме към колекцията на Читалището още грамоти за участията ни в различните мероприятия през 2023г.

За първи път поставихме „Поща за Дядо Коледа” на центъра на селото и организирахме „Посрещане на Дядо Коледа и раздаване на подаръци” на връх коледа- 25 декември.

Децата бяха, изключително щастливи от проведеното мероприятие и забавленията, които им бяха организирани.

За да се поддържа художествено-творческата дейност в едно читалище е нужно много труд, упоритост постоянство и работа.

И затова благодаря на всички който, поддържат самодейността, милеят и разнообразяват ежедневието в нашето село.

Наред със самодейността в читалищата не малък дял има и финансова и библиотечна дейност. Читалищата са самостоятелни единици и издръжката става все по-трудна, има недостиг на пари за издръжка и заплати. Държавната субсидия която се превежда в общините за издръжка и заплати на едно читалище е несъобразена с динамиката на пазара на труда, нарастващата инфлация и нестабилност в страната.

През лятото дейността се засилва с излизането на учениците във ваканция.Ползват се книги по списъци от учебните програми и компютрите. През изминалата година са раздадени 1100 книги, абонирани са 5 броя вестници,а посещенията са 2100, като това включва всички репетиции; вземане на книги; ползване на литература в библиотеката, свързана с историческото минало на с.Петрич; отбелязване на бележити дати; подготовка и организиране на мероприятия и тържества; прожекции на филми и театрални постановки в кино салона; ползване на компютрите, посещения на художествената галерия.

В читалището се предоставят редица услуги на населението: копиране, принтиране, изпращане на е-майл, сканиране, изработване на различни видове печатни материали. Всичко това се прави с цел да се улесни достъпа на местното население до услуги, свързани с новите технологии, и от друга страна да се спести време на хората и пътуване до градовете Пирдоп и Златица.

През изминалата 2023 година имаше голям интерес и засилено посещение на организирани групи от ученици и гости на с.Петрич на богатата ни художествена галерия - музейна колекция, посветена на Априлското въстание.

В кинозалата бяха прожектирани филми и театрални постановки за отбелязване на бележити дати от историята на България и Априлското въстание.

Читалището има 55 членове и 60 читатели.

Трудовата дисциплина е на високо ниво и съм убедена,че и занапред ще се работи както до сега, всеки който желае да посети читалището ще бъде посрещнат с усмивка и добра дума.

Нашата основна цел е превръщането на Библиотеката в съвременен обществен информационен център на с.Петрич.

С тези няколко реда едва ли мога да представя цялата дейност и всекидневна работа на читалището,разбира се винаги има още какво да се желае и постига, но считаме,че през изминалата година постигнахме много, като оценяваме и възможностите да се работи за още по-добри резултати. Важно е ,че все още съществуваме и дай боже още дълги години да поддържаме духът в нашето читалище.

Нека всички заедно да се стремим да развиваме, утвърждаваме и опазваме културно- историческото ни наследство и национални традиции.

Да подпомагаме читалищните дейности, кой с каквото може, за да съхраним и предадем на децата си, наследството от българските традиции и фолклор, които са ни завещали и оставили нашите предци.

Нека съхраним това, което са оставили основателите на нашето Читалище през 1897г.:

* Учител Петър Шентов;
* Учител Никола Томьов
* Фелшер Никола Червенков;
* Бирник Никола Радунчев;

и първият библиотекар; Тодор Михов;

Благодаря за вниманието.